
Mint elnök szeretnék részletesebben bemutatkozni:1973. Szeptember 25-én születtem Újfehértón. Szüleim vályogvető romák voltak. Ötödik gyermekként láttam napvilágot. Általános iskolámat Újfehértón a 4. számú ált. iskolában végeztem, majd vendéglátó ipari szakmunkás végzettséget szereztem, Nyíregyházán. 1993-ban nősültem, négy gyermekünk született, még mind a négy kiskorú. Négy éve az akkori Polgármester tájékoztatott, hogy lehetőség van önkormányzati kisebbségi választáson való részvételre, de akkor még nem éreztem a választás fontosságát, az elhivatottságot. Az azóta eltelt időben a társadalmi változások hatása miatt arra az elhatározásra jutottam, hogy a lakosság segítségével indulok a 2010-es önkormányzati Kisebbségi választáson.
A cigányság története.

A romák eredetéről korábban a köztudatban különböző romantikus elképzelések éltek.
Olyan hiedelem is napvilágot látott, mely szerint a fáraó népeként Egyiptomból származnak.
Ez és más naiv elgondolások minden történeti alapot nélkülöznek. Igaz, -Bari Károly neves
roma költő és népmesekutató megfogalmazásában, hogy a romáknak nincs leírt történelmük,
de van nyomon követhető történetük. Minden nép életútjának fordulóit, nevezetes
eseményeit megörökíti a szájhagyomány. A nálunk használatos cigány nyelvjárások eredete
közös ősi indiai nyelvre vezethető vissza. A ROM szó cigány férfit jelent, a ROMNYI a
cigány nőt illeti, a ROMA pedig többes számú alak: cigányok.
Az első hivatalos intézkedés a roma népességet érintően az 1961-es állami és
párthatározatban jelentkezett. Ez és az ezt követő határozatok is az évek során réteg-specifikusan kezelte csupán a romák helyzetét, megfeledkezve vagy inkább talán elhallgatva az etnikum- specifikus oldalt. Mindez azt jelentette, hogy a szociális mezőben igen sok pozitív intézkedés történt (telepek felszámolása, lakásépítés, szociális intézkedések, iskoláztatás analfabetizmus megszüntetése, stb.). Az identitástudat fejlesztése, a roma kultúra megőrzése ápolása, fejlesztése azonban a háttérben maradt vagy csak másodlagos szerepet kapott.
Tulajdonképpen csak a 70-es évek végén kezdett éledni az a szemlélet, hogy
önazonosság-tudat nélkül nincs személyiségfejlődés. Elsősorban a roma értelmiségiek voltak
e gondolat zászlóvivői, akik alkotásaikkal (irodalom, képzőművészet, zene, tánc, nyelvészeti
kutatások, néprajzi gyűjtőmunka), egyre inkább sürgették a szemléletváltást. Ennek
kiterjedése csak a rendszerváltással kezdődött meg. A folyamat jelenleg is tart, melynek
során különös hangsúlyt kap a roma fiatalok iskoláztatási programja. Társadalmi
felemelkedés csak magasabb szintű képzettséggel érhető el. A hazánkban is jelentkező
vadkapitalizmus túlkapásai következtében a munkanélküliség tovább fokozódott a roma
lakosság körében. Ráadásul a meglévő előítéletek fokozzák a romák kirekesztettségét.

A nemzetség két típusa:
Nemzeti kisebbség: Egy adott társadalom azon tagjainak csoportja, akik nem a többségi nemzettel azonosulnak, hanem egy olyan másik nemzettel, amelynek van állama vagy ennek létrehozására törekszik.
Etnikai kisebbség: Minden egyéb olyan kisebbségben élő népcsoport, amely nem határozható meg a modern nemzet fogalmával, de amelynek tagjai a többségtől jelentősen eltérő közös kulturális identitással bírnak. Vagy éppen nemzeteken átnyúló identitást mutatnak( például: a több különböző anyanyelvvel rendelkező romák vagy a zsidók). Európában a nemzetiségek ügye pártpolitikai, sőt Európai Uniós politikai témával vált, számos kisebbségvédelmi szervezet (például : ombudsman, kisebbségi önkormányzat) foglalkozik velük a társadalmi béke és együttélés elősegítése érdekében. A magyar történelem során nemzeti, etnikai és vallási (felekezeti) kisebbségek alakultak ki többek között a betelepítések eredményeképpen A betelepülök onnantól kezdve érezhették magukat elfogadottnak és biztonságban lévőknek, hogy földet és ingatlant sikerült vásárolniuk. Egyes betelepítettek például a kunok, szászok, svábok viszonylag kedvező helyzetbe kerültek, mivel a betelepítésük földtulajdon megadásával járt. A cigányság viszont ebből eleve kimaradt. Ma Magyarországon öt-hatszázezer roma él: ők alkotják hazánk legnagyobb létszámú etnikai kisebbségét. A cigány kisebbség és a nem cigány többség együttélése korántsem problémamentes, a viszályok története évszázadokra nyúlik vissza. 
Roma zászló: A Roma Világkongresszus elfogadta a roma zászlót, amit a világon minden roma tiszteletben tart. Hagyományos kék és zöld színei mellett vörös kerék került a közepére. A kék : a kék ég és a menyország színe. A zöld a földé: mely szerves és növekvő. A kék az örök értéket jelöli, a zöld az evilágiakat .A középső kerék a mozgás és változás jelképe. Nem érdektelen megjegyezni, hogy az indiai nemzeti zászlóban az Ashok csakra található középen. 

Szakmai programunk fő célja: az Újfehértón élő cigányság életkörülményeinek és társadalmi helyzetének javítására irányuló intézkedéscsomagunk. 
- A romák társadalmi integrációját elősegítő összehangolt munka keretén belül megvalósuló feladatok, a jog-és esélyegyenlőség megvalósítása, érvényre juttatása, 
- A romák kirekesztődésének megakadályozása, az előítéletek csökkentése, 
-a hátrányos helyzet újratermelődésének megelőzése, az élethelyzet és az életminőség javítása, a mélyszegénység csökkenését eredményezhetik, ugyanakkor erősíthetik a társadalmi szolidaritást, az elfogadó társadalmi környezetbe való integrálódást. 
-Információ nyújtásával szeretnénk lehetővé tenni a mélyszegénységben élő romák számára, hogy saját erőforrásaikat mozgósítva kiemeljék magukat tartósan rossz helyzetükből. 
-Helyi cigányok munkához jutását, képzését, átképzését segítjük attól függően, hogy milyen formában lesznek hasznára a magyar gazdaságnak. 
-Érdekképviselet érvényesítése, eladósodott munkanélküli cigányok hogyan és miként tudják megmenteni az egyetlen vagyonukat, a lakásukat, hogy a bank ne lakoltassa ki, ezáltal családok sorsa ne forduljon tragédiába -Segíteni a roma kisvállalkozókat, hogy sikeresen fejlesszenek, és részt vegyenek esetleg a helyi projektekben. 
–A jövőben fokozott figyelmet fordítunk a népegészségügyi szűrővizsgálatokon a roma lakosság részvételének növelésére. 
-A gyermek, ifjúsági és sportügyek területén a hátrányos helyzetű roma csoportok kiemelt támogatása. 
-Közösségi ház létrehozása, ahol a hagyományőrzést (népzene, tánc) tovább vihetnénk gyermekeinkkel megtaníthatnánk mindazt, amit mi szüleinktől, nagyszüleinktől tanultunk. 
-Turizmus fejlesztése 
-Cigány-múzeum és Csárda létrehozása (hogyan éltek régen, és élnek ma a cigányok) 
- A romák hozzáférése a Nemzeti Fejlesztési Terv (a továbbiakban: NFT) pályázati forrásaihoz (HEFOP,ROP) erősen korlátozott, mert hiányoznak azok a civil és önkormányzati érdekérvényesítő kapacitások, amelyek szükségesek lennének a forrásokhoz való hozzájutás elősegítéséhez. A helyi roma szervezetek a felgyorsult pályázati folyamatba csak akkor tudnak bekapcsolódni, ha rendelkeznek megfelelő infrastruktúrával, szakmai bázissal, illetve sikerül minél erősebb konszenzust kialakítaniuk egymás között. Szeretnénk együttműködni a helyi intézményekkel, Önkormányzattal, Civil Szervezetekkel, Családsegítő Szolgálattal, rendőrséggel, háziorvosi szolgálattal, stb. 
Tájékoztatásom remélem kielégítő, ha nem szívesen válaszolok a további kérdésekre. Előre köszönöm az Önök segítségét munkám támogatásához! A cigány himnusszal szeretném zárni beszámolómat, ezzel is utalva a cigány összefogásra. 

Hivatalos himnusz Fel cigányok

 

Mentem, mentem végtelen utakra,

találkoztam boldog cigányokkal.

Hej cigányok, honnan merről jöttök,

mely országból, milyen szerencsével.

 

Hej cigányok! Hej testvérek! Hej cigányok! Hej testvérek!

 

Volt nékem is rég egy nagy családom,

legyilkolták fekete légiók.

Menjünk együtt világ cigányai,

nyissuk meg a cigányok útjait.

Ébredjetek, keljetek testvérek,

együtt leszünk és együtt lesz erőnk.

 

Hej cigányok! Hej testvérek! Hej cigányok! Hej testvérek!

Mocsár Csaba

Elnök

